Publication: Magyar Közlöny
Issue: MK-2010-202 (Year: 2010, Number: 202)
Era: contemporary
Section: Melléklet a 47/2010. (XII. 31.) VM rendelethez
Paragraph Index: 4053

5. Mézminõség Magyarországon jelenleg nem alkalmazzák a 2082/92/EGK, valamint a 2081/92/EGK rendeleteket. II. A Magyar Méhészeti Nemzeti Program A Nemzeti Program fõ célja E program elõsegíti, hogy az ágazat kihasználja az ország kedvezõ adottságait, ezen keresztül növeli az ágazat versenyképességét, fejlõdését. Méhészet egyrészt gazdasági hasznot állít elõ, másrészt szerepe van az ökológiai egyensúly fenntartásában. Fontos az ágazat társadalmi szerepének erõsítése, valamint e szerep erkölcsi és anyagi formában történõ elismertetése. A társadalmi szerep a vidék népességmegtartó képessége erõsítésében, a lakosság egészséges, kiváló minõségû méhészeti termékekkel történõ ellátásában, valamint a méhek általi beporzás más módon meg nem oldható feladatának biztonságos elvégzésében nyilvánul meg. Célként fogalmazódik meg, hogy erõsödjön a méhésztársadalom összefogása, a méhészek fogékonysága az új módszerek, eljárások és eszközök alkalmazása, valamint a vállalkozásszerû gazdálkodás iránt. A fenti célok elérése révén a méhészkedésbõl származó haszon biztosítson megélhetést és fejlesztési forrást az ágazatban átlagosnak tekinthetõ hatékonysággal tevékenykedõ méhészek számára. A ráfordításokon felüli bevétel elérését tegye lehetõvé azon méhészek számára, akik egyéb tevékenységeik mellett méhészkednek. A 2004–2007. közötti idõszakban végrehajtott Nemzeti Program alapján igénybe vett támogatás jelentõs szakmai, szellemi és gyakorlati ismeretterjesztésen túl mederbe terelte az atka elleni gyógyszeres védekezést, továbbá erõsítette a méhállomány hazai utánpótlását, így annak genetikai hátterét. A 2007–2010. közötti idõszakban elsõsorban a 2004. évben elfogadott Magyar Méhészeti Nemzeti Programban megkezdett intézkedéseket folytattuk, melyet a méz minõségének megõrzését, a fogyasztók jobb tájékoztatását szolgáló kutató-, fejlesztõ programokkalegészítettünk ki. Teljesen új elem volt a termelõk piacra jutásának elõsegítése az egységes termelõi üveg kialakításának támogatásával és a mézkinyerési munkafolyamat gépeinek támogatása. A méz termelésének és értékesítésének javítására irányuló intézkedések a 1234/2007/EK rendelet alapján – részletes bemutatás

Source: https://magyarkozlony.hu/hivatalos-lapok/61b18e298212a0ef6394b473e5fb493016c10a44/dokumentumok/906121eb4f2b9f0dcef58403dd76552dfb896726/letoltes